section_heading: Životopis
paragraph_text: Rodio se u Sungeru, župa Mrkopalj. U Pazinu i Rijeci završio je gimnaziju i teologiju. Zaredio se za katoličkog svećenika 29. lipnja 1957. godine. Bio je župnik u Perušiću, kapelan u Ogulinu od 1960. – 1966. godine i nakon toga sve do 1990. godine župnik u Ogulinu te istodobno u Trošmariji, Oštarijama i u Zagorju Ogulinskom. Godine 1990. prešao je na dužnost generalnog vikara nadbiskupije koju je obnašao do 1993. godine. Od 1991. do 1996. ravnatelj je Caritasa Nadbiskupije Riječko-senjske. Danas je upravitelj župe Mrkoplja. Bio je i biskupov tajnik i poglavar sjemeništa. Službovao je kao župnik i u Vrbovskom i Rijeci. Nakon vođenja mrkopaljske župe otišao je u mirovinu te do konca života živio u župnom stanu na Sušaku. Bio je začasni kanonik prvostolnog kaptola.